cyanic-selkie/wikianc huggingface dataset:
மைக்கேல் ஹாக்
விளக்கம்
மைக்கேல் ஹாக் மற்றும் இவரது மனைவி ரூத் இங்கிலாந்து இவர்கள் இருவரும் இணைந்து "டிஸ்கவ்ரி தொலைக்காட்சியில்" ஆண், பெண், காடு (Man, Woman, Wild) என்ற தொடர் நிகழ்ச்சியை நடத்திவருகின்றனர். இவர் அறிவியல் நியூயார்க் பல்கலைக்கழகத்தில் உயிரியல் பட்டம் மற்றும் கலிபோர்னியா பல்கலைக்கழகம், சாண்டா பார்பராவில் உளவியல் , அறிவியல் முதுகலைப்பட்டம் ஒரு இளநிலை பட்டமும் பெற்றுள்ளார். இவர் 25 ஆண்டு காலம் போரிட்டில் மிக்கத் தேர்ந்தவர் எனவே மைக்கேல் ஹாக்குக்கு பச்சைத் தொப்பி (Green Beret) மற்றும் பின்னர் ஒரு குறிப்பிட்ட பட்டியலிடப்பட்டு இருந்த சிறப்புப் படைகளின் ஒரு தலைவராக செயல்ப்பட்டார். மேலும் இவர் ஜப்பானில் புகழ் பெற்ற கலைகளான அய்கிடோ மற்றும் யுடோ விர்க்கான கறுப்பு இடைவார் (Black Belts) ஈட்டியிருக்கிறார். மைக்கேல் ஹாக் மேலும் இவர் டிஸ்கவரி அலைவரிசையில் (Discovery Channel) ஒன் மேன் ஆர்மி (ஒரு ஆள் இராணுவம்), என்கின்ற தொடர் நிகழ்ச்சியை நடத்துகின்றார். சிறப்பு நடவடிக்கைகள், இராணுவ, சட்ட அமலாக்கம், மற்றும் தீவிர விளையாட்டு என பின்னணியிலிருந்து வீரர்களின், வேகம், வலிமை, மற்றும் உளவுத்துறை ஆகிய மூன்று பிரிவுகளில் போட்டியிடப்படும் இதில் வெற்றி பெறும் வீரர்களுக்கு பரிசாக பணம் மற்றும் ஒன் மேன் ஆர்மி என்ற பட்டமும் வழங்கப்படும். மேலும் ஹாக் விநோத வகை உணவுகளை பட்டியலிடுவதில் மிக சிறந்தவர். மற்றும் ஹாக் முதல் முறையாக நகைச்சுவை திரைப்படமான " டர்ட்டி சான்செஸ்: தி மூவி" (Dirty Sanchez: The Movie) என்கின்ற திரைப்படத்தை சொந்தமாக இயக்கியுள்ளார்.
புத்தகங்கள்
1) Hawke's Special Forces Survival Handbook: The Portable Guide to Getting Out Alive Running Press ( ஏப்ரல் 26, 2011 ). ஐஎஸ்பிஎன் 978-0762440641.
2) Hawke's Green Beret Survival Manual Running Press ( சூன் 9, 2009 ). ஐஎஸ்பிஎன் 9780762433582
3) The Quick and Dirty Guide to Learning Languages Fast Paladin Press ( செப்டம்பர் 1, 2000 ) ஐஎஸ்பிஎன் 978-1-58160-096-4 (புணைப் பெயர் ஏ.ஜி ஹாக்).
4) In the Dark of the Sun Pixel Dragon Designs ( ஆகஸ்ட் 24, 2010 ) ஐஎஸ்பிஎன் 978-0982931608 (திகில் கிம் மார்டின் இணை ஆசிரியராக).
வெளியினைப்புகள்
பகுப்பு:ஆங்கிலத் திரைப்பட நடிகர்கள் பகுப்பு:வாழும் நபர்கள் பகுப்பு:1965 பிறப்புகள்
கெட்டி வில்லா
கெட்டி வில்லா (Getty Villa) என்பது கெட்டி மையத்தின் இரண்டு வளாகங்களில் ஒன்றாகும். மற்றொன்று ஜீன் பால் கெட்டி அருங்காட்சியகம் ஆகும். இந்த இடம் அமெரிக்க ஐக்கிய நாடு களின் கலிபோர்னியா மாகாணத்தில் லாஸ் ஏஞ்சலீஸ் நகரத்திற்கு அருகாமையில் பசிபிக் பாலிசாடேஸில் உள்ள மாலிபு கடற்கரையின் கிழக்கு முனையில் அமைந்துள்ளது. கெட்டி வில்லாவானது பழங்கால கிரீஸ், ரோம் மற்றும் யூட்ருரியாவின் கலை மற்றும் கலாச்சாரத்தைப் பற்றிய அறிவிற்காக அர்ப்பணிக்கப்பட்ட கல்வி மையமாகவும், அருங்காட்சியகமாகவும் விளங்குகிறது. இங்கு 44,000 கிரேக்க, ரோமானிய, மற்றும் யூட்ருசன் பழங்காலச்  சின்னங்களைக் கொண்டுள்ளது. அவை கி.மு 6500 முதல் கி.பி 400 ஆம் ஆண்டு வரையிலான காலப் பழமை கொண்டவை. இவற்றில் லான்சுடவ்ன் எராக்லெசு மற்றும் விக்டோரியஸ் யூத் ஆகிய கலைப் படைப்புகளும் உள்ளடங்கும். தொல்பொருள் சார் மற்றும் இன வரலாறு பாதுகாப்பு தொடர்பான கெட்டி தலைமையாளர் திட்ட அலுவலகம் இவ்வளாகத்தினுள் அமைந்துள்ளது. இங்குள்ள தொகுப்புகள் தொடர்பான இணைய வழி மற்றும் ஒலி வழி கெட்டி வழிகாட்டி ஆவணப்படுத்தப்பட்டுள்ளன.
1954 ஆம் ஆண்டில் ஆயில் டைகூன் ஜெ. பவுல் கெட்டி, பசிபிக் கடலோர செங்குத்து மலைத்தொடரில் இருந்த தனது இல்லத்திற்கருகாமையில் ஒரு காட்சியகத்தைத் தொடங்கினார். அங்கிருந்து வேகமாக வெளியெறி, தனது அசலான மலையுச்சி காட்சியகத்திலிருந்து கீழே உள்ள தனது சொத்தில் இரண்டாவது அருங்காட்சியகத்தை, கெட்டி வில்லாவைக் கட்டினார். இந்த வில்லாவினுடைய தோற்றமானது ஹெர்குலியத்தில் அமைந்துள்ள பாபிரி வில்லாவினால் துாண்டுதலினால் அமைக்கப்பட்டதாகும். மேலும், பல புராதன தலங்களைப் பற்றிய கூடுதல் விவரங்களை எல்லாம் உள்ளடக்கியதாகவும் இருந்தது. இந்த அருங்காட்சியகம் கட்டிடடப் பொறியியல் வல்லுநர்கள் இராபர்ட். இ. லாங்டான் ஜுனியர் மற்றும் எர்னஸ்ட் சி. வில்சன் ஜுனியர் ஆகியோரின் மேற்பார்வையிலும், தொல்பொருளியல் ஆய்வாளர் நார்மன் நியுயர்பர்க் என்பவரின் ஆலோசனைப்படியும் வடிவமைக்கப்பட்டதாகும். இந்த அருங்காட்சியகம் 1974 ஆம் ஆண்டில் திறந்து வைக்கப்பட்டது. 1976 இல் மரணமடைந்த கெட்டியால் இந்த அருங்காட்சியகம் ஒருபோதும் பார்வையிடப்படவில்லை. அவருடைய மரணத்தைத் தொடர்ந்து இந்த அருங்காட்சியகம் $661 மில்லியன் மதிப்பில் மரபுவழிப்பட்டதாக மாற்றப்படும் முயற்சியில் மேலும் விரிவாக்கப்பட்ட வளாகத்தில் விரிவாக்கப்பட திட்டமிடப்பட்டது. கெட்டி மையத்தின் தளத்தின் வளர்ச்சியின் மொத்த அளவைக் குறைக்க ஒப்புக்கொண்டதன் மூலம் தனது புதிய வளாகத் திட்டத்திற்குப் புறம்பான எதிர்ப்பை இந்த அருங்காட்சியகம் வெற்றி கண்டது. அருங்காட்சியகத்தின் மொத்த இடத் தேவைகளை பூர்த்தி செய்ய, இந்த அருங்காட்சியகம், கெட்டி வில்லா கிரேக்க கலாச்சாரம், பண்டைய உரோமன் மற்றும் எட்ருஸ்கன் நாகரிக தொல்பொருட்கள் ஆகியவற்றை இரண்டு இடங்களிலும் பிரித்துக் கொள்ள முடிவு செய்யப்பட்டது. 1993 ஆம் ஆண்டில், கெட்டி அறக்கட்டளை ரொடோல்போ மச்சாடோ மற்றும் ஜார்ஜ் சில்வெட்டி ஆகியோரை கெட்டி வில்லா மற்றும் அதன் வளாகத்தை வடிவமைத்து புதுப்பிக்கத் தேர்ந்தெடுத்தது. 1997 ஆம் ஆண்டில் இந்த அருங்காட்சியத்தின் தொகுப்பிலுள்ள பொருட்களில் பகுதியானவை கெட்டி மையத்தில் காட்சிப்படுத்தும் பொருட்டு இடமாற்றம் செய்யப்பட்டன. கெட்டி வில்லாவானது புதுப்பித்தலுக்காக மூடப்பட்டது. புதுப்பித்தலின் போது அருங்காட்சியகத் தொகுப்பு மறுபடி தக்க வைக்கப்பட்டன. 2004 ஆம் ஆண்டு தொடங்கி, அருங்காட்சியகம் மற்றும் லாஸ் ஏஞ்சல்ஸ், கலிபோர்னியா பல்கலைக்கழகம், துருக்கியில் மத்திய கிழக்கின் கலையைப் பாதுகாப்பது தொடர்பான படிப்பை பயிற்றுவிக்கும் கோடை நிறுவனங்களை நடத்தின.
குறிப்புகள்
பகுப்பு:பண்டைய உரோமர் காலக் கட்டிடக்கலை பகுப்பு:தொல்லியல் அருங்காட்சியகங்கள் பகுப்பு:கலிபோர்னியா
சரவாக் டாலர்
சரவாக் டாலர் (ஆங்கிலம்: Sarawak Dollar; மலாய் மொழி: Dolar Sarawak); என்பது 1858-ஆம் ஆண்டில் இருந்து 1953-ஆம் ஆண்டு வரை சரவாக் இராச்சியத்தில் (Raj of Sarawak) பயன்படுத்தப்பட்ட பணத் தாள் (Currency) ஆகும்.
ஒரு சரவாக் டாலர் என்பது 100 சென்களைக் (100 cents) கொண்டது. அந்தக் காலக்கட்டத்தில் ஒரு நீரிணை டாலருக்கு (Straits Dollar) இணையாக ஒரு சரவாக் டாலர் இருந்தது. இந்த சரவாக் டாலருக்குப் பின்னர் மலாயா; சிங்கப்பூர் பிரதேசங்களில் மலாயா டாலர் (Malayan Dollar) புழக்கத்திற்கு வந்தது.
பொது
1938-ஆம் ஆண்டு வரையில், அனைத்து சரவாக் நாணயங்களும் சரவாக்கை ஆட்சி செய்த மூன்று வெள்ளை இராசாக்களின் (White Rajahs) உருவப் படங்களைக் கொண்டு இருந்தன. சரவாக் இராச்சியத்தின் முதல் மன்னரான ஜேம்சு புரூக்கின் (Rajah of Sarawak James Brooke) உருவப்படம் 1858-ஆம் ஆண்டு தொடங்கி 1868 வரை சரவாக் டாலரில் பதிக்கப்பட்டது.
சரவாக் இராச்சியத்தின் இரண்டாவது மன்னரான சார்லஸ் புரூக்கின் (Charles Brooke) உருவப்படம் 1868 முதல் 1917 வரை பதிக்கப்பட்டது. மூன்றாவது மன்னரான சார்லசு வைனர் புரூக்கின் (Charles Vyner Brooke) 1917 முதல் 1938 வரை சரவாக் டாலரில் பதிக்கப்பட்டது.
வரலாறு
1953-ஆம் ஆண்டில், சரவாக் டாலர்; மலாயா டாலர் ஆகிய இரண்டு நாணயங்களும், மலாயா பிரித்தானிய போர்னியோ டாலர் (Malaya and British Borneo Dollar) என்று மாற்றம் செய்யப்பட்டன.
சரவாக் டாலரின் வரலாறு முழுவதும், அதன் நாணயங்கள் 1⁄4 சென் (Cent), 1⁄2 சென் (Cent), 1 சென் (Cent), 5 சென் (Cent), 10 சென் (Cent), 20 சென் (Cent), மற்றும் 50 சென் (Cent), மதிப்புகளில் அச்சிடப்பட்டன.
துளை வடிவமைப்பில் 1 சென் நாணயம்
தாமிரம் கலந்த 1⁄4 சென் (Cent), மிகச்சிறிய மதிப்பு கொண்டது. மற்றும் முதன்முதலில் நிறுத்தப்பட்டது. கடைசியாக இந்த நாணயம் 1896-இல் வெளியிடப்பட்டது. 1⁄2 சென் (Cent), எப்போதும் தாமிரமாக இருந்தது. 1933-இல் நிறுத்தப்பட்டது.
1892-இல் தொடங்கி 1 சென் நாணயத்தின் மையத்தில் துளை இருந்தது. அந்தத் துளை வடிவமைப்பு 1897-க்குப் பிறகு நிறுத்தப்பட்டது. 1920-ஆம் ஆண்டில் 1 சென் நாணயம் செப்பு-நிக்கல் கலவையில் வெளியிடப்பட்டது. பின்னர் 1927-இல் வெண்கலமாக மாறியது.
5 மற்றும் 10 சென் நாணயங்கள் 1920-ஆம் ஆண்டு வரையில் 80% வெள்ளி உலோகத்தில் தயாரிக்கப்பட்டன. பின்னர் 10 சென் நாணயங்களில், 40% வெள்ளி உலோகம் குறைக்கப்பட்டு செப்பு-நிக்கல் கலவைக்கு மாற்றப்பட்டன.
20 சென்; 50 சென் நாணயங்கள் வெள்ளியாகவே இருந்தன. 1920-இல் 20 சென்; 50 சென் நாணயங்களின் வெள்ளி உலோகக் கலவை 80%-இல் இருந்து 40%-க்கு குறைக்கப்பட்டது.
சப்பானிய நாணயம்
பிரித்தானிய போர்னியோவில் சப்பானிய ஆக்கிரமிப்பு காலத்தில் (1942-1945), காகிதப் பணம் (Paper Money) 1 செண்டு முதல் 1000 டாலர்கள் வரையிலான மதிப்புகளில் வெளியிடப்பட்டன. இந்த நாணயம் 1 டாலர் = 1 சப்பானிய யென் (Yen) என நிர்ணயிக்கப்பட்டது.
இரண்டாம் உலகப்போருக்கு பிறகு, சப்பானிய நாணயம் மதிப்பற்றதாக அறிவிக்கப்பட்டது. சரவாக் டாலர் மீண்டும் பயன்பாட்டிற்கு வந்தது.
மேலும் காண்க
பகுப்பு:நாணயங்கள் பகுப்பு:ஆசிய நாணயங்கள்‎ பகுப்பு:நாடுவாரியாக பணத்தாள்கள்‎ பகுப்பு:மலேசியப் பொருளாதாரம்
சிறுப்ஸ்கா குடியரசு
சிறுப்ஸ்கா குடியரசு (Republika Srpska செர்பிய மொழி: Република Српска, ), என்பது பொசுனியா எர்செகோவினாவின் ஓர் அரசியல் நிர்வாக அலகாகும். இதன் அதிகாரபூர்வ தலைநகரம் சரயேவோ. ஆனாலும், பஞ்சா லூக்கா இதன் அதிகாரமற்ற தலைநகராக விளங்குகிறது. இந்நிர்வாக அலகில் செர்பியர்கள், பொஸ்னியர்கள், குரொவேசியர்கள் ஆகிய மூன்று இனத்தவரும் வாழ்கின்றனர். 1992ம் ஆண்டு காலப் பகுதியில் இது "பொசுனியா எர்செகோவினாவின் சேர்பியக் குடியரசு" என அழைக்கப்பட்டது.
வெளி இணைப்புகள்
பகுப்பு:பொசுனியாவும் எர்செகோவினாவும்
சோமனஅள்ளி பட்டாளம்மன் கோயில்
சோமனஅள்ளி பட்டாளம்மன் கோயில் தமிழ்நாட்டில் தர்மபுரி மாவட்டம், சோமனஅள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சைமன் டோபல்
சைமன் ஜேம்ஸ் ஆர்தர் டோஃபல் (Simon James Arthur Taufel, பிறப்பு 21 சனவரி 1971), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். ப. து. அ ஆண்டின் சிறந்த நடுவர் விருதினை ஐந்து முறை 2004 முதல் 2008 வரை பெற்றுள்ள இவர் தற்போதைய துடுப்பாட்ட நடுவர்களில் உலகின் மிகச்சிறந்தவராகக் கருதப்படுகிறார்.
இண்டிகிர்கா ஆறு
இண்டிகிர்கா ஆறு ( Индиги́рка  ; Yakut    ) என்பது உருசியாவின் சகா குடியரசில் யானா ஆற்றுக்கும் கொலிமா ஆற்றுக்கும் இடையில் உள்ள ஒரு ஆறு ஆகும். இது 1726 km  நீண்டது. அதன் படுகையின் பரப்பளவு 360000 km2 ஆகும்.
விளக்கம்
இது 251 கிலோமீட்டர் (156 மைல்) நீளமுள்ள துரா- யூரியாக் (கஸ்தாக், கல்கன் அல்லது கல்கன் என்றும் அழைக்கப்படுகிறது) ஆறு மற்றும் 63 கிலோமீட்டர் (39 மைல்) நீளமான தாரின்-யூரியாக், ஆகிய இரு ஆறுகளின் சேர்கையால் உருவாகிறது. மேற்கண்ட இரண்டு ஆறுகளும் கல்கன் மலைத்தொடரின் வடக்கு சரிவுகளில் உருவாகின்றன.
இந்த ஆற்றின் உயரமான ஓட்டத்தில் ஓமியாகோன் பீட பூமியில் மிகக் தாழ்வான பகுதியில் வடமேற்கு நோக்கி பாய்கிறது. வடக்கு நோக்கி திரும்பும்போது, இது செர்ஸ்கி மலைத்தொடரின் பல துணைப்பகுதிகளின் வழியாக பாய்கிறது. இந்த ஆறானது செமல்கின் மலைத்தொடரைக் கடக்கும் இடத்தில் குறுகிய ஆழமான பள்ளத்தாக்கில் பாய்ந்து விரைவோட்டங்களை உருவாக்குகிறது. தென்கிழக்கில் இருந்து மோமா நதியுடன் இணைந்த இடத்தில், இண்டிகிர்கா மோமோ-செலென்யாக் தன் வேகத்தைக் குறைத்துக்கொள்கிறது. ஒரு பரந்த மலையிடை வடிநிலம் உருவாகியதும் இப்பகுதியில் ஆற்றின் நடுப்பகுதி தொடங்குகிறது, அங்கு அதன் பள்ளத்தாக்கு விரிவடைகிறது. வடக்கு நோக்கி திரும்பும்போது, இண்டிகிர்கா மோமா மலைத்தொடரை ஆழமாக வெட்டி வடகிழக்கு நோக்கி பாய்ந்து அபி லோலாண்ட் முழுவதும் சுற்றிலும் 500 மீட்டர் அகலமாக செல்கிறது. போலஸ்னி மலைத்தொடரின் கிழக்கு முனையிலும், உலகான்-சிஸ்டே மலைத்தொடரின் மேற்கு முனையிலும் உருவான கழுத்துக்கு இடையில் பாய்ந்தபின், அது யானா- இண்டிகிர்கா தாழ்நிலத்தின் குறுக்கே வடக்கே பாய்கிறது. அங்கிருந்து 130 கி.மீ தொலைவில் கிளைகளாகப் பிரிந்து 5.500 கிமீ² பரந்த வடிநிலத்தில் பாய்கிறது. இதன் ஆற்றுமுகத்துவாரம் கிழக்கு சைபீரியக் கடலின் கோலிமா விரிகுடாவில் உள்ளது.
இண்டிகிர்கா அக்டோபரில் உறைந்து மே-சூன் வரை பனிபோர்த்தியபடி இருக்கும்.
துணை ஆறுகள்
முக்கிய துணை ஆறுகள் :
துறைமுகங்கள், குடியிருப்புகள் மற்றும் பொருளாதாரம்
இந்த ஆற்றின் முக்கிய துறைமுகங்கள்:
இண்டிகிர்கா ஆற்றுப் படுகையில் தங்க சேகரிப்பு தொழில் உள்ளது. தங்க சுரங்க மையமான உஸ்ட்-நேரா இந்த ஆற்றுப்பகுதியியின் மிகப்பெரிய குடியேற்றப்பகுதியாகும்.
இண்டிகிர்கா ஆறு பல்வேறு வகையான மீன்களைக் கொண்டுள்ளது. இந்த ஆற்றில் காணப்படும் வெண்டேஸ், சிர், முக்சன், இன்கொன்னு (நெல்மா), ஓமுல் போன்ற பல வெள்ளை மீன் இனங்கள் மிகவும் மதிப்புமிக்கவை ஆகும்.
வரலாறு
இண்டிகிர்கா ஆற்று முகத்துவாரத்தில் அமைந்துள்ள தனிமைப்படுத்தப்பட்ட கிராமமான ரஸ்கோய் உஸ்டே, உருசிய குடியேறியவர்களின் தனித்துவமான பாரம்பரிய கலாச்சாரத்திற்கு பெயர் பெற்றது, இந்த கிராமத்தில் வாழும் மக்களின் முன்னோர்கள் பல நூற்றாண்டுகளுக்கு முன்பு அங்கு வந்து குடியேறியவர்கள். சில வரலாற்றாசிரியர்கள் 17 ஆம் நூற்றாண்டின் ஆரம்பத்தில் போமோர்ஸால் ரஸ்கோய் உஸ்டியே குடியேறினார் என்று ஊகித்துள்ளனர்.
1638 இல் இவான் ரெப்ரோவ் என்பவர் இண்டிகிர்காவை அடைந்தார். 1636–42 ஆம் ஆண்டில் எலிசீ புசா இண்டிகிர்கா ஆற்றுப் பகுதிக்கும், தரைவழி பாதைக்கும் முன்னோடியாக இருந்தார். ஏறக்குறைய அதே நேரத்தில், போஸ்னிக் இவானோவ் கீழ் லீனாவின் துணை ஆற்றில் பயணித்து, வெர்கோயான்ஸ்க் மலைத்தொடரைக் கடந்து மேல் யானாவைக் கடந்து, பின்னர் செர்ஸ்கி மலைத்தொடரைக் கடந்து இண்டிகிர்கா வரை சென்றார். 1642 ஆம் ஆண்டில் மைக்கேல் ஸ்டாடுகின் லீனாவிலிருந்து இண்டிகிர்கா நிலப்பரப்பை அடைந்தார்.
மேற்கோள்கள்
பகுப்பு:உருசிய ஆறுகள்
மைகேல் வுட்
மைகேல் டேவிட் வுட்  (பிறப்பு: ஜூலை 23, 1948)ஒரு ஆங்கிலேய வரலாற்றாளர் மற்றும் விபரணத் திரைப்பட இயக்குனர் ஆவார். ஆங்கிலேய தொலைக்காட்சி மற்றும் ஒளிபரப்பு நிறுவனமான பிபிசி-ல் பணியாற்றுகிறார். தி ஸ்டோரி ஆஃப் இந்தியா, கிரேட் ரயில்வே ஜெர்னிஸ், இன் சர்ச் ஆப் த ட்ரோஜன் வார், இன் த புத்ஸ்டெப்ஸ் ஆப் அலெக்சாண்டர் த கிரேட், கோங்கிஸ்டெடோரஸ்  ஆகியவை  இவர் இயக்கிய சில பிரபல விபரணத் திரைப்படங்கள் ஆகும்.
பகுப்பு:வரலாற்றாளர்கள் பகுப்பு:1948 பிறப்புகள் பகுப்பு:வாழும் நபர்கள்
சேலம் பத்மாவணி கல்லூரி
பத்மாவணி மகளிர் கலை மற்றும் அறிவியல் கல்லூரி 2005 ஆம் ஆண்டில் சகோதரர்கள் கே. துரைசாமி, கே. சத்தியமூர்த்தி ஆகியோரால் நிறுவப்பட்டது. பெரியார் பல்கலைக்கழக இணைவுக்கல்லூரி.
படிப்புகள்
இந்த கல்லூரியில் ஆங்கிலம், வரலாறு, தமிழ், உயிரி தொழில்நுட்பம், தாவரவியல், வேதியியல், கணினி அறிவியல், கணிதம், இயற்பியல், புள்ளியியல், விலங்கியல் ஆகிய துறைகள் உள்ளன.
வெளியிணைப்புகள்
பகுப்பு:சேலம் மாவட்டத்திலுள்ள தனியார் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள்
ஸ்ரீபெரும்புதூர் ஆதிகேசவப் பெருமாள் கோயில்
ஆதிகேசவப் பெருமாள் கோவில் (Adikesava Perumal temple, Sriperumpudur) (இராமனுசர் கோயில் என்றும் அழைக்கப்படுகிறது) என்பது தமிழ்நாட்டில், காஞ்சிபுரம் மாவட்டம், திருப்பெரும்புதூரில் அமைந்துள்ள ஒரு வைணவ கோயிலாகும். இக்கோயில் திருமாலுக்காக அமைக்கப்பட்டது. இக்கோயில் திராவிடக் கட்டிடக்கலையில் கட்டப்பட்டுள்ளது. கோயில் தெய்வமாக ஆதிகேசவா் மற்றும் அவரது துணைவியான இலக்குமியை அமிர்தகவள்ளி என்ற பெயரில் வணங்குகிறனர். இக்கோயிலானது வைணவத் தத்துவஞானியான, இராமானுசரின் பிறப்பிடமாக கருதப்படுகிறது. இராமனுச மண்டபத்தின் முன் உள்ள தங்கத்தகடுகளால் வேயப்பட்ட சன்னதியானது மைசூர் மகாராசாவால் கட்டப்பட்டது.
புராணங்கள்
இராமானுசர் (பொ.ச. 1017–1137) திருப்பெரும்புதூரில் ஒரு தமிழ் குடும்பத்தில் பிறந்த ஒரு இந்து இறையியலாளர், தத்துவஞானி மற்றும் வேதவசன நிபுணர் ஆவார். வைணவர்கள் அவரை தங்கள் பாரம்பரியத்தின் மிக முக்கியமான ஆச்சாரியார்களில் ஒருவராகவும் (வேத தத்துவத்தின் பாரம்பரிய விளக்கங்களில் ஒன்றான விசிட்டாத்வைதத்தின் முன்னணி ஆய்வாளராகவும் பார்க்கிறார்கள். திருமலை வெங்கடேசுவரர் கோவிலில் பணிபுரிந்து வந்த திருமலை நம்பியின் கீழ் இராமானுசர் வளர்ந்தார். ஒருமுறை, ஒரு மன்னன், இராமானுசரை தண்டிக்க விரும்பினான். இராமானுசரின் சீடரான கூரத்தாழ்வான், இராமானுசர் தப்பிக்க உதவினார், அவருக்கு அணிய ஒரு வெள்ளை துணியைக் கொடுத்தார். அதனால், இராமானுசர் மன்னனிடமிருந்து தப்பினார், ஆனால் மன்னர் கூரத்தாழ்வானின் கண்களை குருடாக்கினார். இந்த நிகழ்வைத் தொடர்ந்து, கூரத்தாழ்வானுக்கு இராமானுசர் வெள்ளைத் துணியில் தோன்றும் காட்சி, ஒரு திருவிழாவாக, இக் கோயிலில் கொண்டாடப்படுகிறது.
ஒருமுறை, ஒரு மன்னன் தன் மகளை மகிழ்விக்க நாராயணபுரத்தின் சிலையை எடுத்தான். சிலையை மீட்க இராமானுசர் தில்லிக்குச் சென்றார், சிலை தெய்வீக சக்திகளால், ஒரு குழந்தையாக இராமானுசரின் மடியில் விழுந்ததாக நம்பப்படுகிறது. இந்த நிகழ்வை நினைவுகூரும் வகையில் ஒவ்வொரு ஆண்டும் செல்லப்பிள்ளை உற்சவம் நடத்தப்படுகிறது.
மற்றொரு புராணத்தின் படி, ஒரு மன்னர் ஒரு பசுவைத் தாக்க முயன்ற புலியைக் கொல்ல முயன்றான். மன்னரின் முயற்சிகள் இருந்தபோதிலும், பசு, புலியால் கொல்லப்பட்டது. அதனால், மன்னர் பசுவின் சாபத்திற்கு ஆளானார். பாவத்திலிருந்து தன்னை விலக்கிக் கொள்ள, அவர் தம்முடைய இடத்தில் தவம் செய்தார். ஆதி கேசவப் பெருமாள், மன்னருக்கு முன் தோன்றி அவரை சாபத்திலிருந்து விடுவித்ததாக நம்பப்படுகிறது.
கோயிலின் அமைப்பு
திராவிட கட்டிடக்கலையில் கட்டப்பட்ட இந்த கோயில் சுமார் 1.5 ஏக்கர் (0.61 எக்டேர்) பரப்பளவ்வில் உள்ளது. இது தென்னிந்திய மாநிலமான தமிழ்நாட்டின் தலைநகரான சென்னையில் உள்ள புறநகர்ப் பகுதியான திருப்பெரும்புதூரில் அமைந்துள்ளது. இதில் சோழர் மற்றும் விசயநகர கட்டிடக்கலை அம்சங்கள் உள்ளன. விசயநகர சாம்ராச்சியத்திலிருந்து வந்த, முதலாம் சிரீரங்க மன்னரின் (1572–1586), 1572 ஆம் ஆண்டில் செதுக்கப்பட்ட கல்வெட்டுகள் காணப்படுகிறது. மேலும், 1556 ஆம் ஆண்டில் அலியா ராம ராயாவின் (1542-1565) காலத்திலிருந்த மற்றொரு கல்வெட்டும் உள்ளது. இக்கல்வெட்டில், கோயிலுக்கு மானியமாக, 36 கிராமங்கள் வழங்கியதை குறிக்கிறது.
இக்கோயிலின் விமானம் (கருவறையின் கூரை) 1912 ஆம் ஆண்டில் தங்கமுலாம் பூசப்பட்டிருந்தது, மேலும் பழங்காலத்தில், இந்த அம்சத்தைக் கொண்ட ஒரே தென்னிந்திய கோயிலாக இருந்தது. விமானத்தில், சிரீ இராமானுசரின் உருவம் பொறிக்கப்பட்டுள்ளது. கோயிலில் தங்கத் தகட்டின் வரலாற்றைப் பதிவு செய்யும் செப்புத் தகடு உள்ளது. இந்த கோவிலில் 10 அடி (3.0 மீ) உயரமான சுவர்களால் சூழப்பட்ட ஒரு செவ்வக திட்டம் உள்ளது. இது ஏழு அடுக்குகள் உள்ள நுழைவாயில் கோபுரத்தால் இணைக்கப்பட்டுள்ளது.
தலைமை தெய்வமான ஆதி கேசவ பெருமாள் சிலை, கருவறையில் நின்ற திருக்கோலத்தில் காணப்படுகிறது. இது, கருங்கல்லினால் ஆன ஒரு உருவமாகும். ஆதி கேசவப் பெருமாளை எதிர்கொள்ளும் விட்டுணுவின் வாகனமான, கருடாழ்வாரின் சன்னதி, மத்திய சன்னதிக்கு மையமாக அமைந்துள்ளது. இக்கோயிலின், மத்திய சன்னதி, ஒரு வழிபாட்டு மண்டபம் மற்றும் குறுகிய அர்த்த மண்டபம் வழியாக அணுகப்படுகிறது. கொடிமரம், கருடாழ்வாரின் சன்னதிக்கு பின்னால் அமைந்துள்ளது, இது, மத்திய சன்னதி மற்றும் நுழைவாயில் கோபுரத்திற்கு மையமாக அமைந்துள்ளது. இருபுறமும் உள்ள வழிபாட்டு மண்டபத்தில் ஆழ்வார்களின் திருவுருவப்படங்கள் உள்ளன.
தாயார் யதிராச நாத வள்ளி சன்னதி, இரண்டாவது இடத்தில் அமைந்துள்ளது. இலட்சுமி, ஒரு பக்தரின் பெயரை எடுக்கும் கோயில்களில் இதுவும் ஒன்றாகும். இராமானுசர் சன்னதிக்கு முன்னால் தங்கமுலாம் பூசப்பட்ட மண்டபம் மைசூர் மகாராசாவால் வழங்கப்பட்டது. இக்கோயிலில் தனியான சொர்க்கவாசல் அமைப்பு இல்லை. வைகுந்த ஏகாதசி திருவிழாவின் போது, இங்குள்ள தெய்வம், புனித நுழைவு வாயில் வழியாக எழுந்தருளி பக்தர்களுக்கு காட்சியளிக்கிறார். இங்குள்ள பூதக்கல் மண்டபத்தில் கோயிலின் புராணங்களைச் சித்தரிக்கும் வர்ணப்படங்கள் உள்ளன. மேலும், யதிராச நாத வள்ளி தாயாரின் உற்சவ விழாக்கள் இங்கு நடைபெறுகிறது.
வெளி இணைப்புகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:காஞ்சிபுரம் மாவட்டத்திலுள்ள பெருமாள் கோயில்கள் பகுப்பு:தமிழ்நாட்டிலுள்ள வைணவக் கோயில்கள்
வதிலை பிரபா
மகாகவி என்ற பெயரில் ஒரு சிற்றிதழை வதிலை பிரபா நடத்தி வருகிறார். 1997 ஆம் ஆண்டு முதல் 2005 ஆம் ஆண்டு வரை கோவை தமிழ்ச் சிற்றிதழ்கள் சங்கத்தில் பொதுச் செயலாளராகவும் 2005 ஆம் ஆண்டு முதல் தற்போது வரை உலகத்தமிழ்ச் சிற்றிதழ்கள் சங்கத்தின் நிறுவனர் மற்றும் தலைவராகவும் தொடர்ந்து செயல்பட்டு வருகிறார். இதனால் இலக்கிய உலகில் பரவலாக அறியப்படுகிறார்.
வாழ்க்கைக் குறிப்பு
இரா. பரமசிவன் இராஜம்மாள் தம்பதியருக்கு மகனாக இவர் பிறந்தார். “வரலாறு” பாடத்தில் முதுகலைப் பட்டமும், இதழியல் மற்றும் மக்கள் தகவல் தொடர்பியலில் முதுகலைப் பட்டமும் பெற்றார். சண்முகதேவியை திருமணம் செய்து கொண்டார். ஓவியா, இமையா என்ற இரண்டு பெண் குழந்தைகளுடன் இனிய குடும்பமாக வாழ்கிறார்.
இலக்கியப் பணிகள்
முந்நூறுக்கும் மேற்பட்ட கவிதைகள், இருநூற்றி ஐம்பதிற்கும் மேற்பட்ட ஹைக்கூ கவிதைகள், இருபத்திற்கும் மேற்பட்ட சிறுகதைகள், ஏராளமான கட்டுரைகள் மற்றும் விமர்சனங்கள் என இவரது இலக்கியப் பணி தொடர்ந்து வளர்ந்து கொண்டிருக்கிறது. “யார் குற்றவாளி?” என்ற பெயரில் குறும்படம் ஒன்றையும் பிரபா இயக்கியுள்ளார்.
எழுத்தின் மீது ஆர்வம். கொண்டு வத்தலகுண்டு நகரிலேயே பதிப்பகம் ஒன்றும் நடத்துகிறார். வெளிநாடு வாழ் இந்தியர்களின் புத்தகங்களை வெளியிடுவதை நோக்கமாகக் கொண்டு இப்பதிப்பகத்தை நடத்துகிறார். ஓவியா பதிப்பகம் மூலம் இதுவரை நூறு நூல்களுக்கு மேலாக வெளியிட்டுள்ளார்.
புற இணைப்புகள்
பகுப்பு:தமிழக எழுத்தாளர்கள் பகுப்பு:தமிழகக் கவிஞர்கள் பகுப்பு:தேனி மாவட்ட எழுத்தாளர்கள் பகுப்பு:1966 பிறப்புகள்
அசிந்தியன்
அசிந்தியன்,அதிந்தியன் (சங்கதம்: "நினைவுக்கெட்டாதது", "சொற்பதம் கடந்த பொருள்") என்றும் துங்கால் (பாலி மொழி: "ஐக்கியம்" ) (Acintya,  Atintya, "Tunggal")  என்றும் குறிப்பிடப்படுபவர், இந்தோனேசிய இந்து சமயத்தின் முழுமுதற் கடவுள் ஆவார்.
இந்தியப் பண்பாட்டின் "பரப்பிரம்மம்" எனும் சொல்லாடலுக்குச் சமனாக இந்தோனேசியாவில் பயன்படும் "அசிந்திய" என்பது, "வயாங்" எனும் புகழ்பெற்ற இந்தோனேசிய நிழல் அரங்காடலில் பரம்பொருளைக் குறிப்பிடப் பயன்படுத்தப்படுகின்றது. நவீன இந்தோனேசிய இந்துக்கள், "டாங்யாங் துவியேந்திரா"வால் முன்வைக்கப்பட்ட "சங்யாங் வீதி வாசா" ("யாவும் ஒன்றான கடவுள்") என்ற சொல்லாட்சி மூலம் அசிந்தியனைக் குறிப்பிடுகின்றனர்.
வரலாறு
அசிந்திய வழிபாட்டுக்கான அடிப்படை பதினாறாம் நூற்றாண்டின் பிற்பகுதியில் யாவாப் பகுதியில் ஏற்பட்ட இஸ்லாம் பரவுகைக்கெதிராக, இந்தோனேசிய சைவ மறுமலர்ச்சியாளர் "டாங்யாங் நிரார்த்தா" ஏற்படுத்திய "பத்மாசனங்களின்" உருவாக்கங்களுடன் ஆரம்பிக்கின்றது. இறைவன் ஒருவனே என்பதை வலியுறுத்திய நிரார்த்ரா, தான் சென்ற இந்து ஆலயங்களிலெல்லாம், அந்த ஏக இறைவனுக்காக "பத்மாசனம்" எனும் அரியணை ஒத்த தூணை நிறுவும் மரபை ஏற்படுத்தினார்.
அன்றாட வாழ்க்கையில் அசிந்தியன்
அண்மையில் அறிமுகப்படுத்தப்பட்ட "அசிந்தியன்" எனும் எண்ணக்கரு, இந்தோனேசிய இந்துநெறியை, ஒரு முழுமையான ஒருதெய்வக் கோட்பாட்டுச் சமயமாக மாற்றிவருவதுடன், ஏனைய எல்லாத் தெய்வங்களும் அவரது பல்வேறு தோற்றங்களே எனும் கருத்தையும் அவர்கள் மத்தியில் வலுப்படுத்தி வருகின்றது. அசிந்தியனிடமிருந்தே உலகங்களெல்லாம் தோன்றின. அவற்றுக்கு முன்பிருந்த வெறுமை என்பதும் கூட அதுவே என்பது இந்தோனேசிய இந்துக்களின் நம்பிக்கை.
பொதுவாக அசிந்தியனை சூரியனுடன் தொடர்புறுத்துவதுண்டு. தன்னைச் சுற்றி கதிர்கள் சுடர்விடும் மனிதவடிவில் அசிந்தியன் சித்தரிக்கப்படுகின்றார். அவரது அம்மணம், மானிட உணர்வுகளால் பாதிக்கப்ப்படாத பிரக்ஞை கடந்த நிலையிலுள்ளவர் அவர் என்பதைக் காட்டுகின்றது.
வழிபாடுகளோ படையால்களோ, அசிந்தியனுக்கு நேரடியாகச் செய்யப்படுவதில்லை. அவரது அம்சங்களான ஏனைய தெய்வங்களுக்கே அவை செய்யப்படுகின்றன. பாலிக் கோயில்களில், தூணொன்றின் உச்சியில் அமைக்கப்படும் வெற்று அரியணை ஒன்றை, அசிந்தியனாக உருவகிக்கப்பதுடன், அதை "பத்மாசனம்" என்றும் குறிப்பிடுகின்றனர்.
உசாத்துணைகள்
பகுப்பு:இந்து சமயம் பகுப்பு: இந்தோனேசியா பகுப்பு:பாலி பகுப்பு:இந்துக் கடவுள்கள்
நூல் (இழை)
அடிக்குறிப்பு
பகுப்பு:நெசவுப் பொருட்கள்
சோப்ரா
கஜினியின் சுல்தான் மஹ்மூத்துடனான போரில் கொல்லப்பட்ட "சௌபத் ராய்" என்ற ஒருவரிடமிருந்து இக்குலமானது தோன்றியதாக கூறுகிறது. இவர் இறப்பதற்கு முன் பிறந்த இவரது சந்ததியினர் தங்கள் மூதாதையரின் பெயரைப் பெற்றனர், எனவே சோப்ரா என்று அழைக்கப்பட்டனர்.
திவான் முல்ராஜ் மற்றும் திவான் சவான் மால் ஆகியோர் சோப்ரா காத்ரி குடும்பத்தைச் சேர்ந்தவர்கள். சீக்கியப் பேரரசின் மகாராஜா ரஞ்சித் சிங்கின் கீழ் இராணுவத் தளபதிகளாகப் பணியாற்றினர். 2வது ஆங்கிலோ-சீக்கியப் போருக்கு வழிவகுத்த ஆங்கிலேயருக்கு எதிராக முல்ராஜ் கிளர்ச்சி செய்ததாக அறியப்பட்டபோது, ஆப்கானித்தான் ஆட்சியிலிருந்து முல்தானைக் கைப்பற்றியதற்காக சவான் மல் சோப்ரா புகழ்பெற்றார். சோப்ராக்களின் மூதாதையர்கள் சூதாட்ட வல்லுநர்கள். இதனால் இவர்கள் நள மகாராஜாவின் அவதாரம் என்று அழைக்கப்பட்டனர். இவர்கள் குஜ்ரன்வாலா, அமிருதசரசு, லாகூர் போன்றவற்றை உள்ளடக்கிய இந்தியா மற்றும் பாக்கித்தானின் நவீன கால நாடுகளான பஞ்சாபின் மஜா பகுதியில் குவிந்தனர். சைபுதீன் கிட்ச்லேவுடன் ஆங்கிலேயர்களால் கைது செய்யப்பட்ட குஜ்ரன்வாலாவைச் சேர்ந்த ஒரு முக்கிய சுதந்திரப் போராட்ட வீரர் சத்யபால் ஒரு சோப்ரா காத்ரி ஆவார். பஞ்சாப் கேசரியின் நிறுவனரும், சுதந்திரப் போராட்ட வீரருமான லாலா ஜகத் நரேன் சோப்ரா குடும்பத்தைச் சேர்ந்தவர். கவி தாஹிகன் தொழில் ரீதியாக ஒரு சிப்பாய் ஆவார். இவர் குரு கோவிந்த் சிங்கின் 52 கவிஞர்கள்/எழுத்தாளர்களில் ஒருவராகவும் பணியாற்றினார். இவர் குசராத் மாவட்டத்தின் ஜலால்பூர் நகரத்தைச் சேர்ந்த சோப்ரா குடும்பத்தைச் சேர்ந்தவர்.
பகுப்பு:மரபுகள்
ஆத்தூர் காய நிர்மலேசுவரர் கோயில்
ஆத்தூர் காய நிர்மலேசுவரர் கோயில் தமிழ்நாட்டில் சேலம் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் சேலம் மாவட்டத்தில் ஆத்தூர் என்னுமிடத்தில் அமைந்துள்ளது.
இறைவன், இறைவி
இக்கோயிலின் மூலவராக காயநிர்மலேசுவரர் உள்ளார். இறைவி அகிலாண்டேசுவரி ஆவார். வசிஷ்டருக்கு ஜோதி வடிவாக இறைவன் காட்சியளித்ததால் இத்தலத்தினை அக்னித் தலம் என்று கூறுகின்றனர். பிரதோஷம், சிவராத்திரி, சோம வார விரதங்கள் உள்ளிட்ட பல விழாக்கள் நடத்தப்படுகின்றன.
அமைப்பு
கிழக்கு நோக்கிய நிலையில் ஐந்து நிலை ராஜ கோபுரம் உள்ளது. முகப்பு மண்டபத்தினை அடுத்து நந்தி உள்ளது. இக்கோயிலில் பல விநாயகர்கள், பஞ்சபூதத் தலங்களில் அருளும் இறைவன், இறைவி, வள்ளி தெய்வானையுடன் முருகன், சதுர் புஜ பைரவர், அஷ் புஜ பைரவர், சுவர்ண ஆகார்ஷன பைரவர், மகாலட்சுமி, சரசுவதி, தட்சிணாமூர்த்தி, லிங்கோத்பவர், பிரம்மா, துர்க்கை, ஐயப்பன், சூரியன், சனீசுவரன், நாகர்கள் உள்ளனர். அனுமன் சன்னதியும் உள்ளது. தீபாராதனையின்போது தீபத்தின் ஒளி லிங்கத்திருமேனியின் மேல் அழகாகக் காட்சியளிக்கிறது.
ஈ. காயத்திரி
‘வீணை காயத்ரி’ என்றழைக்கப்படும் ஈச்சம்பட்டி காயத்ரி (பிறப்பு: நவம்பர் 9, 1959) தென்னிந்தியாவைச் சேர்ந்த வீணைக் கலைஞர் ஆவார்.
ஆத்தூர் காய நிர்மலேசுவரர் கோயில்
வரலாறு
வசிஷ்டர் இங்கு தவம் செய்தபோது பல சோதனைகளைச் சந்திக்கவேண்டியிருந்தது. பூவும் நீரும் கொண்டு சிவ பூசை செய்தால் அந்த சோதனைகளைக் கடக்கலாம் என நாரதர் கூறியதன் அடிப்படையில் வசிஷ்ட நதி என்னும் நதியை உண்டாக்கினார் வசிஷ்டர். பூசை செய்ய சரியான இடம் தேடியபோது ஒரு இடத்தில் கால் தடுக்கிடவே அங்கு ஒரு லிங்கத் திருமேனியை அவர் கண்டார். அதை வைத்து பூசை செய்ய ஆரம்பித்தபோது கால் இடறியதால் ஏற்பட்ட பின்னத்தைக் கண்டார். அவர் சற்று யோசிக்கவே அதனை வைத்து பூசை செய்யலாம் என்று ஒரு அசரீரி எழுந்தது. ஆராதனையை முடித்துப் பார்த்தபோது ஒளிப்பிழம்பு தோன்றி அதைத் தொடர்ந்து லிங்கத் திருமேனியைக் கண்டபோது அந்த பின்னம் இல்லாமல் போனதை அறிந்தார். லிங்கத்தில் இருந்த குறையை நீக்கி இறைவன் காட்சி தந்ததால் காய நிர்மலேசுவரர் என மூலவர் அழைக்கப்பட்டார்.
மேற்கோள்கள்
பகுப்பு:சேலம் மாவட்டத்திலுள்ள சிவன் கோயில்கள்
ஈ. காயத்திரி
தொழில் வாழ்க்கை
இவரின் முதல் மேடைக் கச்சேரி, 1968ஆம் ஆண்டு நடைபெற்ற ‘தியாகராஜா விழாவில்’ நடந்தது. சென்னை திருவல்லிக்கேணி ஸ்ரீ பார்த்தசாரதி சுவாமி சபாவினால் நடத்தப்பட்ட இந்த விழாவில், தனது 9ஆவது வயதில் காயத்ரி, வீணை இசை நிகழ்ச்சியை வழங்கினார். இதன்பிறகு இந்தியாவிலும் வெளிநாடுகளிலும் விருதுகள் பலவற்றை பெற்றுள்ளார். இசைத் தொகுப்புகள் பலவற்றை ஒலிதத் துறையில் வெளியிட்டுள்ளார்.
வெளி இணைப்புகள்
பகுப்பு:தமிழ்ப் பெண் இசைக் கலைஞர்கள் பகுப்பு:வீணை இசைக் கலைஞர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:1959 பிறப்புகள் பகுப்பு:கருநாடக இசைக் கலைஞர்கள் பகுப்பு:கலைமாமணி விருது பெற்றவர்கள் பகுப்பு:சங்கீத கலாசிகாமணி விருது பெற்றவர்கள் பகுப்பு:வாழும் நபர்கள்
தீயூர் மகாலிங்கேஸ்வரர் கோயில்
தீயூர் மகாலிங்கேஸ்வரர் கோயில் தமிழ்நாட்டில் புதுக்கோட்டை மாவட்டம், தீயூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆலன் வில்லியம் கூடு
ஆலன் வில்லியம் கூடு (Alan William Hood) இசுகாட்லாந்து நாட்டின் புனித ஆந்திரூசு பல்கலைக்கழகத்தில் உள்ள சூரிய, காந்தக் கோளக் கோட்பாட்டுக் குழுவின் பேராசிரியர் ஆவார்.
இவர் சூரிய வளிமண்டலத்தின் அதன் ஒளிமுகட்டுச் சூடாதல் பற்றிய அலைச் சூடாதல் கோட்பாட்டுக்குப் பெயர்பெற்றவர்.
இவர் புனித ஆந்திரூசு, புனித இலியொனார்டு பள்ளியில் பகுதி நேர தொடக்கநிலைப் பள்ளி ஆசிரியரான பியேட்ரிசு கூடு என்பவரை மணந்தார். இவர்களுக்கு 1983 இல் பிறந்த இரேச்சல், 1985 இல் பிறந்த அலிசுட்டேர், 1987 இல் பிறந்த் கிரயேம் என மூன்று குழந்தைகள் உண்டு.
வெளி இணைப்புகள்
பகுப்பு:வாழும் நபர்கள் பகுப்பு:இசுக்காட்லாந்து வானியலாளர்கள் பகுப்பு:பிரித்தானிய வானியலாளர்கள்
நாணயச் சேமிப்பு அட்டைகள்
நாணயச் சேமிப்பு அட்டைகள் என்பது நாணயங்களை பாதுகாப்பாக சேகரித்து வைக்க உதவுகின்ற பொருளாகும். இந்த நாணயச் சேமிப்பு அட்டைகளை சில நிறுவனங்கள் தயாரித்து விற்கின்றன. சில நாணய சேகரிப்பாளர்கள் இந்த நாணயச் சேமிப்பு அட்டைகளை தாங்களாகவும் தயாரிக்கின்றனர்.
பிளாஸ்டிக் நாணய சேமிப்பான்களை விட நாணயச் சேமிப்பு அட்டைகள் விலை குறைவானவையாக உள்ளன.
வடிவமைப்பு
இந்த நாணயச் சேமிப்பு அட்டைகள் 2* 2 இன்சு அளவில் காகித அட்டைகளில் உருவாக்கப்படுகின்றன. நாணயத்தினை சேமிக்க அட்டைகளில் பல்வேறு விட்டங்களில் வட்ட வடிவில் அட்டைகள் வெட்டப்பட்டு இருபுறமும் நெகிழியால் சூழப்பட்டுள்ளன. இந்த அமைப்பில் நாணயங்களை வைக்கும் போது நாணயங்கள் தேய்மானம் இன்றியும், காற்று பூகாமல் இருப்பதால் நாணயங்கள் பாதுகாப்பாகவும் இருக்கின்றன.
250px|thumb|வலது
அளவுகள்
இந்த நாணயச் சேமிப்பு அட்டைகள் பல்வேறு அளவுகளில் நாணயங்களுக்கு ஏற்றவாறு விட்டம் கொண்டவையாக அமைக்கப்பட்டுள்ளன.
மேற்கண்ட விட்ட அளவுகளில் நாணய அட்டைகள் கிடைக்கின்றன.
ஆதாரங்கள்
பகுப்பு:நாணயச் சேகரிப்பு உதவி பொருட்கள்
கட்டி
கட்டி என்னும் தலைப்பிலுள்ள கட்டுரைகள் கீழே உள்ளன.
ஓதிக்குப்பம் பாறை ஓவியங்கள்
வெள்ளை நிறத்தில் கோட்டுருவங்களாக வரையப்பட்டுள்ள இந்த ஓவியங்களில் பல மனித உருவங்கள் காணப்படுகின்றன. இவற்றுள் நான்கு மனித உருவங்கள் ஏறத்தாழ ஒரே வரிசையில் காணப்படுகின்றன. இது ஒரு சடங்கு நடனத்தைக் குறிக்கக்கூடும் எனக் கருதப்படுகின்றது. ஏனைய மனித உருவங்கள் தனித்தனியாக வெவ்வேறு வடிவங்களில் காணப்படுகின்றன. இங்கு சிந்துவெளி எழுத்துக்கணைப் போன்ற எழுத்துக்களில் ஏதோ எழுதப்பட்டிருப்பதாகச் சில ஆய்வாளர்கள் கூறுகின்றனர்.
இவற்றையும் பார்க்கவும்
பகுப்பு:தமிழ்நாட்டுப் பாறை ஓவியங்கள் பகுப்பு:கிருஷ்ணகிரி மாவட்டம்
ஒட்டங்காடு
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்திற்கு உட்பட்ட கிராமம். இது பட்டுக்கோட்டை வருவாய்க் கோட்டத்திற்கு உட்பட்டது.
குக்கிராமங்கள்
ஆகிய கிராமங்களை உள்ளடக்கிய ஊராட்சி கிராமமாகும். இது காவிரி ஆற்றின் கல்லணை கால்வாய் கோட்டம் பிரிவுகளின் டெல்டா பகுதி ஆகும். மேலும் காவிரி ஆற்றின் பிரிவுகளில் ஒன்றான அக்ணி ஆறும் பாய்கின்றது.நெல், தென்னை முதன்மைப் பயிராகும். அருள்மிகு முத்துமாரியம்மன் கோவில் இங்கு பிரசித்தி பெற்ற ஆலயம் ஆகும். மேலும், அருள்மிகு அய்யனார் கோவில், அருள்மிகு ஸ்ரீ  காமாட்சி அம்மன் ஆலயம், அருள்மிகு  சுப்பிரமணிய சுவாமி திருக்கோயில், அருள்மிகு ஐயப்பன் கோவில், அருள்மிகு கற்பக விநாயகர் கோவில், அருள்மிகு பிடாரி அம்மன் கோவில் போன்ற ஆலயங்கள் உள்ளன.
போக்குவரத்து
இரயில் மற்றும் பேருந்து மூலம் இங்கு சென்றடையும் வகையில் உள்ளது. கிராமத்தின் மையப்பகுதியில் இரயில் நிலையம் உள்ளது. பட்டுக்கோட்டையில் இருந்து பேராவூரணி செல்லும் இரயில் மற்றும் பேருந்து இந்த கிராமத்தின் வழியாக செல்கிறது. இந்த கிராமத்தின் 10 கி.மீ. தொலைவில் கடல் மற்றும் சுற்றுலா தலமான மனோரா அமைந்துள்ளது. அருகில் உள்ள கிராம மக்களின் தேவைகளையும் இவ்வூர் பூர்த்தி செய்கிறது.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பேராவூரணி சட்டமன்றத் தொகுதியிலும் சேர்க்கப்பட்டுள்ளது.
புன்றுறை
சோழன் பெரும்பூட் சென்னியை எதிர்த்துப் பொரிட்ட சோழனை எதிர்த்த எழுவர் கூட்டணியில் புன்றுறை என்பவனும் ஒருவன். கட்டூர் என்னுமிடத்தில் நடந்த போரில் சோழர் படைத்தலைவன் பழையனைக் கொன்றது. பின்னர் பெரும்பூட் சென்னியே தலைமையேற்று போரிட்டபோது எழுவர் கூட்டணியில் அறுவர் தப்பி ஓடிவிட்டனர். தப்பி ஒடியவர்களில் இந்தப் புன்றுறையும் ஒருவன். கணையன் மட்டும் அகப்பட்டுக்கொண்டான். அவன் சோழநாட்டுக் கழுமலச் சிறையில் அடைக்கப்பட்டான்.
ஒட்டங்காடு
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
புன்றுறை
புலவர் குடவாயிற் கீரத்தனார் இந்தச் செய்திகளைத் தம் பாடலில் குறிப்பிட்டுள்ளார். (அகநானூறு 44)
பகுப்பு:சங்ககால அரசர்கள் பகுப்பு:இந்திய அரசர்கள்
பீகார் வடக்கு கிராம வங்கி
பீகார் வடக்கு கிராம வங்கி (Uttar Bihar Gramin Bank, உத்தர் பீகார் கிராமின் வங்கி) என்பது இந்தியாவின் பீகார் மாநிலத்தில் உள்ள ஒரு மண்டல ஊரக வங்கி ஆகும். இது இந்திய அரசின் நிதி அமைச்சகத்துக்குச் |சொந்தமான வங்கி. கிளை வலையமைப்பு, பணியாளர்கள் எண்ணிக்கை மற்றும் செயல்பாட்டுப் பரப்பு ஆகியவற்றின் அடிப்படையில் இந்தியாவிலுள்ள மிகப்பெரிய மண்டல ஊரக வங்கிகளில் இதுவும் ஒன்றாகும்.
மண்டல ஊரக வங்கிச் சட்டம், 1976 (21-ன் 1976) 23 ஏ பிரிவின் துணைப் பிரிவு (1)-ன் கீழ் இந்திய நிதி அமைச்சகம் அரசிதழில் 1976ஆம் ஆண்டில் வெளியிட்ட அறிவிப்பின்படி, உத்தர பீகார் க்ஷேத்ரிய கிராமின் வங்கி மற்றும் கோசி க்ஷேத்ரிய கிராமின் வங்கி (பிராந்திய கிராமப்புற வங்கிகளை மாற்றுதல்) ஆகியவற்றை இணைத்து இந்த வங்கியை இந்திய அரசு உருவாக்கியது. இது பீகார் மாநிலத்தில் உள்ள இந்திய மத்திய வங்கியால், இப்பகுதியின் ஒரே மண்டல ஊரக வங்கி என்ற வகையில் நிதிநல்கை செய்யப்படுகிறது. உத்தர பீகார் கிராமின் வங்கியின் தலைமையகம் முசாபர்பூரில் செயல்படுகிறது.
2023 ஆகத்து திங்களின்படி பீகார் வடக்கு கிராம வங்கியின் தலைவர் சோஹைல் அகமது ஆவார்.
வட்டார அலுவலகம்
பீகார் வடக்கு கிராம வங்கி 14 வட்டார அலுவலகங்களைக் கொண்டுள்ளது.
செயல்படும் பகுதிகள்
பீகார் வடக்கு கிராம வங்கி பீகார் மாநிலத்தில் 18 மாவட்டங்களில் 1032 கிளைகளின் ஒருங்கிணைப்பு மூலம் செயல்படுகிறது.
உத்தர பீகார் கிராமின் வங்கியின் இந்திய நிதிசார் முறைமைக் குறியீடு (IFSC):CBIN0R10001
விருது
வேளாண்மைக்கும் ஊர்ப்புற வளர்ச்சிக்குமான தேசிய வங்கி ஏற்பாடு செய்த மாநில கடன் கருத்தரங்கில், மண்டல ஊரகப் பிரிவில் சுய உதவிக் குழுக்களை வங்கியுடன் இணைத்த வகையில் சிறந்த செயல்பாட்டிற்காக வங்கிக்கு விருது வழங்கப்பட்டது.
ஆட்சேர்ப்பு
ஒவ்வொரு ஆண்டும் வங்கி பணியாளர் தேர்வாணையம் நடத்தும் பொது எழுத்துத் தேர்வு மூலம் வங்கி அதிகாரிகள் நியமனம் செய்யப்படுகின்றனர்.
வெளி இணைப்புகள்
பகுப்பு:1976 நிறுவனங்கள் பகுப்பு:மண்டல ஊரக வங்கிகள் பகுப்பு:இந்திய அரசுத்துறை நிறுவனங்கள் பகுப்பு:பீகார்
ஆர்வம்
ஆர்வம் (Aarvam) என்பது 2010 ஆண்டு வெளியான இந்திய தமிழ் அதிரடி திரைப்படம் ஆகும். ஆதித்யன் இயக்கிய இப்படத்தில், முன்னணி வேடங்களில் சத்யா ஆர் சஞ்சய், மீனு கார்த்திகா ஆகியோர் நடித்தனர். கஞ்சா கறுப்பு, பொன்னம்பலம், கராத்தே ராஜா, சிசர் மனோகர், போண்டா மணி, வடிவுக்கரசி ஆகியோ் பிற பாத்திரங்களில் நடித்தனர். டி. அனில் தயாரித்த இந்த படத்திற்கு, ரோனி ரபேலின் இசை அமைத்தார். படமானது 22 அக்டோபர் 2010 அன்று வெளியானது.
தயாரிப்பு
வணிக ரீதியாக பாடகசாலை (2010) படம்  மோசமாக தோல்வியடைந்த பிறகு,  மூவி ட்ரீம்ஸ் என்ற பதாகையின் கீழ் திரைப்பட தயாரிப்பாளர் அனில் ஆர்வம் படத்தின் வழியாக திரைப்படத் தயாரிப்புக்கு மீண்டும் திரும்பினார். பாடகசாலை படத்தில் முக்கிய கதாபாத்திரங்களில் நடித்த சத்யா, ஆர். சஞ்சய் மீண்டும் தயாரிப்பாளருடன் கைகோர்த்தனர். கேரளாவைச் சேர்ந்த மீனு கார்த்திகா கதாநாயகியாக தேர்வு செய்யப்பட்டார். ஆர்வம் பட இயக்குனர் ஆதித்யன் தவிர, நாயகன் சத்யா, படத்தின் தயாரிப்பாளர் அனில், இசை அமைப்பாளர் ரோனி ரபேல், கலை இயக்குனர் அனில் ஸ்ரீரகம், ஒப்பனைக் கலைஞர் பினாய் ஆகிய அனைத்து கலைஞர்களும்  மலையாளிகள் ஆவர். இந்த படம் சில ஆண்டுகளுக்கு முன்பு மதுரையில் நடந்த ஒரு உண்மையான சம்பவத்தை அடிப்படையாகக் கொண்டது, இப்படம் தென்காசி, குற்றாலம், மதுரை ஆகிய இடங்களில் படமாக்கப்பட்டது.
இசை
திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் ரோனி ரபேல் அமைத்தார். இசைப்பதிவில் ஆறு பாடல்கள் உள்ளன.
வெளியீடு
இந்த படம் 22 அக்டோபர் 2010 அன்று நான்கு படங்களுக்கு போட்டியாக வெளியிடப்பட்டது.
குறிப்புகள்
பகுப்பு:மதுரைக்களத் திரைப்படங்கள் பகுப்பு:இந்தியத் திரைப்படங்கள் பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள்
ஆஸ்கர் மின்கோவஸ்கி
ஆஸ்கர் மின்கோவஸ்கி (Oskar Minkowski - ஜனவரி 13, 1858 - ஜூலை 18, 1931) ஜெர்மன் நோயியலாளரும் (Pathologist), வானவியலாளரும் ஆவார். உலகின் முதல் கல்லீரல் அறுவை சிகிச்சையாளர். மின்கோவஸ்கியின் இளைய சகோதரர், உலகப் புகழ் பெற்ற கணிதவியலாளர் ஹெர்மன் மின்கோவஸ்கி ஆவார். ஹெர்மன், ஆல்பர்ட் ஐன்ஸ்டீனின் ஆசிரியரும் ஆவார்.
இளமை
ஆஸ்கர் மின்கோவஸ்கி 1831ம் ஆண்டு, ஜனவரி 13ம் நாள், கௌனாவுக்கு அருகிலுள்ள அலெக்சன் (Alexoten, near Kaunas, now in Lithuania) என்று அழைக்கப்படும், இன்றைய லிதுவேனியாவில் பிறந்தார். லிதுவேனிய யூதக் குடும்பத்தில் பிறந்து பின் கிறித்தவ மதத்தைத் தழுவினார். ஆஸ்கர் மருத்துவப் படிப்பை 1888ல் முடித்தார். மேரி ஜோஹன்னா சேகல் என்பவரை 1894ல் மணமுடித்தார். 1904 வரை ஸ்ட்ராபௌர்க்கில் மருத்துவராகப் பணிபுரிந்தார். பின்னர் கிரிச்வேல்த்-ல் மருத்துவப் படிப்பின் அவைத்தலைவராக இருந்தார். பின் பிரெஸ்லுவில் பேராசிரியராகப் பணியாற்றினார். உலகின் வெற்றிகரமான முதல் கல்லீரல் அறுவை சிகிச்சையைச் (hepatectomy) செய்தவரும் இவரே.
மண்ணீரல் குறித்த ஆய்வு
சர்க்கரை நோயின் காரணி போதுமான மண்ணீரல் சுரப்பு இன்மையே என்று ஆஸ்கர் நிரூபித்தார். (சர்க்கரைநோயின் கட்டுப்பாட்டாளர்/மேலாளர் இன்சுலின் என்ற ஹார்மோன் என்ற உண்மையை பிரடரிக் பாண்டிங் (Dr.Frederick Banting) பின்னரே கண்டறிந்தார்). பிறகு ஆஸ்கரும், ஜோசப் வான் மேரிங்கும் இணைந்து மண்ணீரல் தான் சர்க்கரை கட்டுப்பாட்டை நடத்தும் தொழிற்சாலை என்று அறிந்தனர்.
மேற்கோள்கள்
பகுப்பு:செருமானிய வானியலாளர்கள் பகுப்பு:செருமானிய உயிரியலாளர்கள் பகுப்பு:1858 பிறப்புகள் பகுப்பு:1931 இறப்புகள் பகுப்பு:செருமானிய மருத்துவர்கள் பகுப்பு:நோயியலாளர்கள்
அலெக்சாந்தர் பிரீமன்
அலெக்சாந்தர் பிரீமன் (Alexander Freeman) (1838–1897) ஓர் ஆங்கிலேய வானியலாளரும் கணிதவியலாளரும் ஆவார். இவர் ஜேம்சு கிளார்க் மாக்சுவெல்லுக்கும் வில்லார்டு கிப்சுக்கும் கடிதத் தொடர்பாளராகவும் விளங்கினார்.
மேற்கோள்கள்
பகுப்பு:ஆங்கிலேயக் கணிதவியலாளர்கள் பகுப்பு:1838 பிறப்புகள் பகுப்பு:1897 இறப்புகள் பகுப்பு:பிரித்தானிய வானியலாளர்கள்
மலாக்கா முத்துக்கிருஷ்ணன்
மலாக்கா முத்துக்கிருஷ்ணன் என்பவர் மலேசியத் தமிழ் எழுத்தாளர். பல ஆண்டுகளாக மலேசியத் தமிழ் ஊடகங்களில் எழுதி வருகின்றார். தமிழ்ப் பள்ளி ஆசிரியராகப் பணியாற்றிய இவர், உள் நாட்டுக் கல்லூரிகளில், பல்கலைக்கழகங்களில் கணினி ஆசிரியராகவும், ஆங்கில மொழிப் பயிற்றுநராகவும் பணியாற்றியவர்.
தமிழ் மலர் (மலேசியா) நாளிதழின் ஆசிரியர்; மலேசிய அரசாங்கத்தின் செய்தி நிறுவனமான பெர்னாமா (Berita Nasional Malaysia) தலைமை இணை ஆசிரியர்; மலாய் மெயில் (Malay Mail) துணை ஆசிரியர்; இசுடிரேட்ஸ் டைம்ஸ் (Straits Times) நாளிதழின் துணை ஆசிரியர் பொறுப்புகள் வகித்தவர்.
வாழ்க்கை வரலாறு
பகுப்பு:மலேசியத் தமிழ் எழுத்தாளர்கள் பகுப்பு:1948 பிறப்புகள் பகுப்பு:மலேசிய நபர்கள் பகுப்பு:வாழும் நபர்கள்
பைரநாயக்கம்பட்டி
பைரநாயக்கம்பட்டி (Bairnayakkampatty) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், அரூர் வட்டம் பையர்நாயக்கன்பட்டி ஊராட்சி உட்பட்ட ஒரு சிற்றூர் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 75 கிலோமீட்டர் தொலைவிலும், அரூரில் இருந்து 30 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°02'08.6"N 78°38'46.1"E ஆகும்.
மக்கள் வகைபாடு
2011 மக்கள் தொகை கணக்கெடுப்பின்படி இங்கு 1391 குடும்பங்களும் 5650 மக்களும் வசிக்கின்றனர். இதில் 2859 ஆண்களும் 2791 பெண்களும் அடங்குவர். கல்வியறிவு பெற்றவர்கள் விகிதம் 50.07% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தர்மபுரி மாவட்டத்திலுள்ள கிராமங்கள்
ஏலகிரி பட்டாளம்மன் கோயில்
ஏலகிரி பட்டாளம்மன் கோயில் தமிழ்நாட்டில் தர்மபுரி மாவட்டம், ஏலகிரி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நம்பிவயல்
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்திற்கு உட்பட்ட கிராமம். இது பட்டுக்கோட்டை வருவாய்க் கோட்டத்திற்கு உட்பட்டது.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பேராவூரணி சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
வெக்சலர் வயது வந்தோர் நுண்ணறிவு அளவுகோல்
வெஸ்லர் பெல்லீவ் நுண்ணறிவு அளவுகோல்
1930 ஆம் ஆண்டுகளில் வெளியிடப்பட்ட வெக்சலர் பெல்லீவ் சோதனைகள் அக்காலத்திற்கு புதுமை அளிப்பதாக விளங்கின. ஏனெனில் அவை:
2. வயதை அடிப்படையாக எடுத்துக் கொள்ளாமல் புள்ளி அளவை இச்சோதனை அடிப்படையாக எடுத்துக் கொண்டது
3. சொற்கள் அல்லாத செயல்திறன் அளவை இச்சோதனை உள்ளடக்கியிருந்தது.
மேற்கோள்
பகுப்பு:உளவியல் ஆய்வுகள் பகுப்பு:நுண்ணறிவு
காஞ்சிபுரம் மாயவனீசுவரர் கோயில்
காஞ்சிபுரம் மாயவனீசுவரர் கோயில் (கள்ளக்கம்பம்) என வழங்கப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேலும், இவரை வழிபடுவோர் கொடிய வினைமயக்கத்துள் அகப்படார். மற்றும், உலகை மயக்க விரும்பி மாயவன் பூசித்தமையால் இது கள்ளக்கம்பம் எனவாயிற்று. இக்கோயில் குறிப்புகள்; காஞ்சி புராண படலத்துள் உட்கோயில்களாகச் சொல்லப்பட்டுள்ளது.
அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியின் திருவேகம்பத்தில் உட்பிரகாரத்தில் மத்தளமாதவேசத்திற்கு அருகில் சிறிய தனி மண்டபத்தில் இச்சிவலிங்க மூர்த்தம் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலும், காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரத்திலுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்பத்தில் இக்கோயில் தாபிக்கப்பட்டுள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பேட்சே குகைகள்
பேட்சா குகைகள், புனேவிலிருந்து லோனாவாலா செல்லும் வழியில் 60 கிமீ தொலைவில் உள்ளது. இக்குடைவரைகள், சாதவாகனர் ஆட்சிக்கு முன்னர் கிமு முதலாம் நூற்றாண்டில்  நிறுவப்பட்டது. இதனருகே கர்லா குகைகள் மற்றும் பாஜா குகைகள் உள்ளது.
பேட்சா குடைவரை குகைகள் இரண்டு முக்கியத் தொகுதிகளாக உள்ளது. இதில் குகை எண் 7ல் சைத்தியத்துடன் கூடிய பிக்குகளின் தியான மண்டபமும், பெரிய தூபியும் கொண்டது. குகை எண் 11ன் குடைவரை விகாரையின் நுழைவாயில், குதிரை லாட வடிவத்தில், புடைப்புடன் கூடிய போதிகை அமைக்கப்பட்டுள்ளது.
வெளி இணைப்புகள்
வார்ப்புரு:புனே மாவட்டம்
பகுப்பு:புனே மாவட்டம் பகுப்பு:பௌத்த கட்டிடங்கள் பகுப்பு:பௌத்த யாத்திரைத் தலங்கள் பகுப்பு:குடைவரைகள் பகுப்பு:மகாராட்டிரத்தில் உள்ள குகைகள் பகுப்பு:இந்தியக் குடைவரைக் கோயில்கள் பகுப்பு:இந்தியத் தொல்லியற்களங்கள்
நுகப்பூஞ்சைத் தொகுதி
நுகப்பூஞ்சைத் தொகுதி (Zygomycota), கருமுட்டைப் பூஞ்சைத் தொகுதி என்பது பூஞ்சைத் திணை சார்ந்த முந்தைய பூஞ்சைத் தொகுதியாகும். இதன் உறுப்பினங்கள் இப்போது மியூக்கோரோமைக்கோட்டா, சூபேகோமைக்கோட்டா எனும் இரண்டு பூஞ்சைத் தொகுதிகளின் உறுப்பினங்களாக அமைகின்றன. இதில் தோராயமாக 1060 இனங்கள் அறியப்பட்டுள்ளன. இவை பெரும்பாலும் தரையில் அல்லது அழுகும் தாவரப் பொருட்களில் அல்லது இறந்த விலங்குடல்களில் அமைகின்றன. சில தாவரங்கள், பூச்சிகள், சிறு விலங்குகளின் ஒட்டுண்ணிகளாக அமைய, பிற மரங்களில் இணைவாழ்வு மேற்கொள்கின்றன. நுகப்பூஞ்சையின் காளான் இழையில் பாலினக்கலங்கள் உருவாகும்போது பிளவுள்ள இணைகலமாக ஆக அமையும் அல்லது இறந்த காளான் இழை உதிர்ந்துவிடும். நுகப்பூஞ்சைத் தொகுதி இப்போது தனித்தொகுதியாகக் கருதப்படுவதில்லை.
வேர்ச்சொல்லியல்
நுகப்பூஞ்சைத் தொகுதி என்பது பாலினவகை இனப்பெருக்கத்தின்போது உருவாகும் கோள வடிவ எதிப்புத்திறம் மிக்க நுகவிதைத்தூள்களைக் கொண்டமையும் நுகவடிவ விதைத்தூளகங்களைச் சுட்டுகிறது. நுகவடிவ விதைத்தூளகங்கள் இத்தொகுதி சார்ந்த இனங்களின் சிறப்புப் பன்மையாகும். இங்கு, சைகோசு (Zygos) எனும் சொல் கிரேக்க மொழியில் "இணைதல்" அல்லது " நுகம்"என்று பொருள்படும். இது விதைத்தூள்களை உருவாக்கும் இரண்டு காளான் இழைகளின் இணைந்த நுக வடிவத்தைக் குறிக்கும். -மைக்கோட்டா (mycota) பூஞ்சைத் தொகுதிக்கான பின்னொட்டு அல்லது விகுதி ஆகும்i.
"விதைத்தூள்" எனும் சொல் பூஞ்சை இன விரவலையும் பரவலையும் செய்யும் கட்டமைப்பைக் குறிக்கிறது. நுகப்பூஞ்சையின் விதைத்தூள்கள் பாலின முறையிலோ பாலினமற்ற முறையிலோ உருவாகின்றன. உருவாதலுக்கு முன் விதைத்தூள் முடக்கநிலையில் இருக்கும். இந்தப் பருவத்தில் வளர்சிதைமாற்ற வேகம் குறைவாக இருக்கும். இப்பருவம் சில மணிகள் முதல் பல ஆண்டுகள் வரையில் கூட அமையலாம்மிந்த முடக்கம் இருவகைகளில் உள்லன. ஒன்று புற முடக்கம்; இது வெப்பநிலை, ஊட்டக் கிடைப்புத்திறம் போன்ற சுற்றாடல் காரணிகளால் கட்டுபடுத்தப்படும். இரண்டாவது அகமுடக்கம் அல்லது உட்கூற்று முடக்கம் ஆகும். இது   விதைத்தூளின் வளர்சிதை மாற்றப் பான்மையைச் சார்ந்துள்ளது. இந்த முடக்கநிலையில் சுற்றாடல் நிலைமைகள் உகந்ததாக இருந்தாலும் கூட விதைத்தூள் உருவாதல் முடக்கப்படுகிறது.
உடல விதைத்தூள்கள்
நுகப்பூஞ்சைகளில் உடல்விதைத்தூள்கள் பாலினமற்ற முறையில் அதாவது உடலியற் பகுப்பால் உருவாகிறது. இவை உடலியற் விதைத்தூளகங்கள் எனும் சிறப்புக் கட்டமைப்புகளில் உருவாகின்றன. இந்தக் கட்டமைப்புகள் பூஞ்சை இனத்தைப் பொறுத்து சில முதல் பல்லாயிர விதைத்தூள்களைப் பெற்றுள்ளன. இந்த உடலியற் விதைத்தூளகங்கள் சிறப்புநிலை காளான் இழைகளில் அமைகின்றன. இவை புவி ஈர்ப்பு விலக்கிகள்; ஆனால், ஒளி வேட்பிகள். எனவே, ஒளிச்சூழலில் விதைத்தூள்களை நன்கு பரவச் செய்கின்றன. விதைத்தூளகச் சுவர்கள் மெல்லியவை; எனவே, இவை மழைத்துளிகளாலும் கடந்துசெல்லும் விலங்குகளாலும் எளிதாக அழிந்து முதிந்த உடல விதைத்தூள்களைப் பரவச் செய்கின்றன. இந்த விதைத்தூள்களின் சுவர்கள் சில இனங்களில் விதைத்தூள் பொலனின்க்ளைப் பெற்றுள்லன. இந்த விதைத்தூள் பொலனின்கள் பீட்டா கரோட்டீன்களால் ஆகியுள்ளன. எனவே, இவை மிகவும் வீறுடன் உயிரியல், வேதியியல் தரமிழப்புக்கு எதினையாற்றுகின்றன. நுகப்பூஞ்சையின் விதைத்தூள்கள் அவற்றின் நீடித்து நிலைக்கும்திறம் பொறுத்து இருவகையாக வகைப்படுத்தப்படுகின்றன. அவை உறைவிதைத்தூள்கள், நுகவிதைத்தூள்கள் என்பனவாகும்.
உறைவிதைத்தூள்
உறைவிதைத்தூள்கள் பாலின விதைத்தூள்களில் இருந்து வேறுப்ட்ட பாலினமற்ற விதைத்தூள்கள் ஆகும். இவை உறைந்தநிலை அல்லது ஓய்வுநிலை விதைத்தூள்கள் ஆகும். இதன் முதமயான செயல்பாடு காளான் இழைப்படலம் நீடித்து நிலைப்பதாகும். இந்த உறைவிதைத்தூள்கள் காளான் இழைப்படலங்கள் சிதைந்ததும் வெளியிடப்படுகின்றன. உறைவிதைத்தூள்கள் பரவுதலுக்கான இயங்குமுறை இல்லை. நுக்ப்பூஞ்சைகளில் உறைவிதைத்தூள்களின் உருவாக்கம் இழையிடையில் அல்லது நுனியில் அமையலாம். தம் செயுல்லுக்கு ஏற்ப, உறைவிதைத்தூள்கள் தடிப்பானக் கலச்சுவருடனும் ஆழ்நிறத்தோடும் அமைகின்றன.
பிலிப்பைன் ஏர்லைன்ஸ்
பிலிப்பீன் ஏர்லைன்ஸ் (Philippine Airlines) 1941 ஆம் ஆண்டு நிறுவப்பட்டது. ஆசியாவில் உண்மையான பெயருடன் தற்போதும் இயங்கி வருகின்ற பழமையான விமான நிறுவனங்களுள் இதுவும் ஒன்று. இதன் தலைமையகங்களாக மணிலாவின், நினாய் அக்யுனோ சர்வதேச விமான நிலையமும், செபுவின் மாக்டன் - செபு சர்வதேச விமான நிலையமும் உள்ளன. பிலிப்பைனின் 31 இடங்களையும், வெளிநாடுகளில் 36 இடங்களையும் இலக்காகக் கொண்டு இவை செயற்படுகின்றன. தென்கிழக்கு ஆசியா, கிழக்கு ஆசியா, மத்திய கிழக்கு நாடுகள், ஓசியனியா, வட அமெரிக்கா மற்றும் ஐரோப்பா போன்ற வெளிநாடுகளை இலக்காகக் கொண்டு பிலிப்பைன் ஏர்லைன்ஸ் நிறுவனம் செயற்படுகிறது.
1997 ஆம் ஆண்டு ஆசியாவில் ஏற்பட்ட பலதரப்பட்ட நிதி நெருக்கடியால் பிலிப்பைன் ஏர்லைன்ஸ் நிறுவனம் மிகவும் பாதிப்புக்குள்ளானது. அந்நேரத்தில், ஐரோப்பா மற்றும் மத்திய கிழக்கு நாடுகளுக்கு விமானங்கள் செலுத்துவது குறைக்கப்பட்டன. அத்துடன் மணிலாவில் இருந்து புறப்படும் விமானச் சேவைகள் தவிர பிற விமானச் சேவைகளை இரத்து செய்யத் தொடங்கினர். அவர்களின் விமானக் குழுக்களின் அளவினையும் குறைத்தனர். பின்னர் 1998 ஆம் ஆண்டில் மேற்கொள்ளப்பட்ட பல நடவடிக்கைகள் மூலம் பிலிப்பைன் ஏர்லைன்ஸ் மீண்டும் பழைய இடத்தினைப் பிடித்தது. தற்போது சுமார் 5000 க்கும் மேற்பட்ட பணியாளர்கள் இந்நிறுவனத்தில் வேலை செய்கின்றனர்.
இலக்குகள்
பிலிப்பைன் ஏர்லைன்ஸின் செயல்பாட்டு மையங்கள் மணிலா மற்றும் செபுவில் இருந்தாலும், மணிலாவில் இருந்துதான் பெரும்பாலான விமானங்கள் இயக்கப்படுகின்றன. பிலிப்பைன் ஏர்லைன்ஸின் முக்கிய இலக்குகளாக ஆசிய-பசுபிக் நாடுகள், வட அமெரிக்கா மற்றும் ஆஸ்திரேலியாவினைக் கொண்டுள்ளன. முக்கியமாக வெளிநாடுகளில் வாழும் பிலிப்பைன் நாட்டு மக்களைக் கருத்தில் கொண்டு இந்நிறுவனம் செயல்படுகிறது. பிலிப்பைன் ஏர்லைன்ஸ் தற்போது மணிலா - ஜெனரல் சான்டோஸினை முக்கியமான உள்நாட்டு இலக்காகவும், இரு செயல்பாட்டு மையங்களைத் தவிர்த்த வழித்தடங்களான டார்வின் – பிரிஸ்பான் மற்றும் வான்கௌவெர் – டொரன்டோ ஆகியவற்றையும் இலக்குகளாகக் கொண்டுள்ளன.
இதற்கு முன்னர் பல செயல்பாட்டு மையங்களற்ற இடங்களுக்கு பிலிப்பைன் ஏர்லைன்ஸ் தனது சேவையினை புரிந்தனர். அத்துடன் எந்தவித இடங்களிலும் நிறுத்தமற்ற சேவைகளையும் புரிந்தனர். இந்தச் சேவைகள் குறிப்பாக ஐரோப்பா நாடுகளில் செயல்படுத்தப்பட்டன. ஆசியாவின் நிதி பிரச்சினையால் இது போன்ற பல சேவைகள் நிறுத்தப்பட்டன. பிலிப்பைன் ஏர்லைன்ஸின் உள்நாட்டு செயல்பாட்டுப் பாதைகளான மணிலா – நாகா, மணிலா - டுகேகரௌ மற்றும் தற்போது மணிலா – ஓஸமிஸ் போன்றவை ஏர்பில் எக்ஸ்பிரஸால் எடுத்துக்கொள்ளப்பட்டன. அத்துடன் மணிலா – செபு நகரம், டவௌ நகரம், லெகஸ்பி நகரம், புரெடோ பிரின்செஸா, புட்டுவன், ககயன் டி ஓரோ, கொடபடோ நகரம், டிபோலோக், ஸம்பௌங்க நகரம், டுமங்குட் மற்றும் டக்ளோபன் போன்ற இடங்கள் ஏர்பில் எக்ஸ்பிரஸால் நடத்தப்பட்டன. மார்ச் 1, 2014 முதல் இவற்றை பிலிப்பைன் ஏர்லைன்ஸ் நிறுவனமே நடத்துகிறது.
கோட்ஷேர் ஒப்பந்தங்கள்
அக்டோபர் 2014 வரை பிலிப்பைன் ஏர்லைன்ஸ் நிறுவனம் கோட்ஷேர் ஒப்பந்தங்கள் செய்து கொண்ட பிற ஏர்லைன்ஸ் நிறுவனங்களின் பட்டியல் பின்வருமாறு:
பிலிப்பைன் ஏர்லைன்ஸின் உயர்தர வழித்தடங்கள்
பிலிப்பைன் ஏர்லைன்ஸின் முக்கிய இடங்களான மணிலா – கடிக்ளன், கடிக்ளன் – மணிலா, செபு – மணிலா மற்றும் டவௌ – மணிலா போன்ற வழித்தடங்களில் முறையே வாரத்திற்கு 49, 49, 38 மற்றும் 32 விமானங்கள் செலுத்தப்படுகின்றன.